CELEX: 22012D0173
Language: lv
Date: 2012-09-28 00:00:00
Title: EEZ Apvienotās komitejas Lēmums Nr. 173/2012 ( 2012. gada 28. septembris ), ar ko groza EEZ līguma XI pielikumu (Elektroniskie sakari, audiovizuālie pakalpojumi un informācijas sabiedrība)

13.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 341/25
            
         EEZ APVIENOTĀS KOMITEJAS LĒMUMS
   Nr. 173/2012
   (2012. gada 28. septembris),
   ar ko groza EEZ līguma XI pielikumu (Elektroniskie sakari, audiovizuālie pakalpojumi un informācijas sabiedrība)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu (turpmāk “EEZ līgums”), un jo īpaši tā 98. pantu,
   tā kā:
   
               (1)
            
            
               Līgumā jāiekļauj Eiropas Parlamenta un Padomes 2012. gada 13. jūnija Regula (ES) Nr. 531/2012 par viesabonēšanu publiskajos mobilo sakaru tīklos Savienībā (1).
            
         
               (2)
            
            
               Ar Regulu (ES) Nr. 531/2012 atceļ Eiropas Parlamenta un Padomes Regulu (EK) Nr. 717/2007 (2), kas ir iekļauta Līgumā un līdz ar to saskaņā ar Līgumu ir jāatceļ.
            
         
               (3)
            
            
               Tādēļ būtu jāizdara attiecīgi grozījumi EEZ līguma XI pielikumā,
            
         IR PIEŅĒMUSI ŠO LĒMUMU.
   1. pants
   EEZ līguma XI pielikuma 5.cu punkta (Eiropas Parlamenta un Padomes Regula (EK) Nr. 717/2007) tekstu aizstāj ar šādu tekstu:
   “32012 R 0531: Eiropas Parlamenta un Padomes 2012. gada 13. jūnija Regula (ES) Nr. 531/2012 par viesabonēšanu publiskajos mobilo sakaru tīklos Savienībā (OV L 172, 30.6.2012., 10. lpp.).
   Regulas noteikumus šā Līguma vajadzībām pielāgo šādi:
   
               a)
            
            
               regulas 1. panta 6. punktā pievieno šādu tekstu:
               “Ja dienā, kad stājas spēkā EEZ Apvienotās komitejas 2012. gada 28. septembra Lēmums Nr. 173/2012, ar ko šo regulu iekļauj EEZ līgumā, Eiropas Centrālā banka nav publicējusi valūtas maiņas kursu starp euro un Islandes kronu, piemēro maiņas kursu, ko šajā dienā publicējusi Islandes Centrālā banka.
               Lai piemērotu turpmākus ierobežojumus un maksimālās maksas, kuras paredzētas 7. panta 2. punktā, 9. panta 1. punktā un 12. panta 1. punktā, Islandes kronas gadījumā un ja Eiropas Centrālā banka nav izdevusi atbilstošu publikāciju, pārskatīto lielumu noteikšanai izmanto atsauces maiņas kursu, ko Islandes Centrālā banka publicējusi divus mēnešus pirms pārskatīto lielumu piemērošanas dienas.”;
            
         
               b)
            
            
               regulas 1. panta 7. punktam pievieno šādu tekstu:
               “Ja dienā, kad stājas spēkā EEZ Apvienotās komitejas 2012. gada 28. septembra Lēmums Nr. 173/2012, ar ko šo regulu iekļauj EEZ līgumā, Eiropas Centrālā banka nav publicējusi valūtas maiņas kursu starp euro un Islandes kronu, piemēro maiņas kursu, ko šajā dienā publicējusi Islandes Centrālā banka.
               Lai piemērotu turpmākus ierobežojumus un maksimālās maksas, kuras paredzētas 8. panta 2. punktā, 10. panta 2. punktā un 13. panta 2. punktā, Islandes kronas gadījumā un ja Eiropas Centrālā banka nav izdevusi atbilstošu publikāciju, pārskatīto lielumu noteikšanai izmantoto to atsauces maiņas kursu vidējo rādītāju, kurus Islandes Centrālā banka publicējusi divus, trīs un četrus mēnešus pirms pārskatīto lielumu piemērošanas dienas.” ”
            
         2. pants
   Regulas (ES) Nr. 531/2012 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2012. gada 1. novembrī vai pēc pēdējā paziņojuma iesniegšanas EEZ Apvienotajai komitejai saskaņā ar EEZ līguma 103. panta 1. punktu (3) – atkarībā no tā, kurš datums ir vēlāk.
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2012. gada 28. septembrī
      
         
            EEZ Apvienotās komitejas vārdā –
         
            priekšsēdētājs
         
         Atle LEIKVOLL
      
   
   
      (1)  OV L 172, 30.6.2012., 10. lpp.
   
      (2)  OV L 171, 29.6.2007., 32. lpp.
   
      (3)  Ir norādītas konstitucionālās prasības.